Diari Oficial de la Generalitat Valenciana


Sumari del DOGV 178, del 16-07-1984 (1984/803181)

RESOLUCIÓ de 4 de juliol de 1984, del Director de l'Institut València d'Administració Pública, per la qual es convoquen els Cursos II i III sobre Organització i Procediment Administratiu per a auxiliars administratius de la Generalitat Valenciana destinats a Alacant i Castelló.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   178

Data del DOGV
:   16-07-1984

Secció del DOGV
:   ALTRES DISPOSICIONS

Número del document
:   1984/803181


Data del document
:   04-07-1984

Organisme emissor
:   Presidència de la Generalitat

Tipus de document
:   Resolució

Resolució de 4 de juliol de 1984, del Director de l'Institut Valencià d'Administració Pública, pel la qual es convoquen els Cursos II i III sobre Organització i Procediment administratiu per a auxiliars administratius de la Generalitat Valenciana destinats a Alacant i Castelló.  
L'experiència obtinguda després de la celebració del I Curs sobre Organització i Procediment Administratiu per al personal auxiliar de la Generalitat aconsella iniciar, amb els que ara es convoquen, la previsió establerta en l'article 2.n del Decret regulador de l?Institut, relativa a la celebració de les seues activitats a qualsevol lloc de la Comunitat Autònoma Valenciana a fi d'apropar-les als seus potencials destinataris, cosa que permet, alhora, incrementar el nombre de participants i reduir els costos.   
Amb els presents cursos s'inicia, per tant, l?actuació de l'Institut Valencià d'Administració Pública a Alacant i Castelló a fi d'atendre el compliment dels seus fins respecte del personal de la Generalitat destinat en les dues províncies.   
En atenció d'aquests motius, i segons que disposa l'article 4, apartat c) del Decret del Consell 17/1984 de 6 de febrer, es convoquen els Cursos II i III sobre Organització i Procediment Administratiu per a auxiliars administratius de la Generalitat Valenciana destinats a Castelló i Alacant, respectivament d'acord amb les bases següents:   
Objectiu  
Aquest curs té per objecte completar i actualitzar la formació del personal auxiliar de la Generalitat Valenciana en matèries que constitueixen l'àrea bàsica de coneixements d'aquest nivell administratiu.   
Plantejament  
El curs té un doble caràcter teòric i pràctic. En conseqüència, i en la mesura dels possibles, les classes constaran tant d'explicacions i col·loqui sobre les distintes matèries, com d'examen de supòsits reals: redacció d'impresos, tramitació d'expedients, etc.   
Règim de funcionament  
II Curs (Castelló)   
Tindrà lloc des del dia 1 d'octubre fins el 7 de novembre de 1984 amb una duració de 32 horas lectives, i el següent calendari i horari:   
Dies: 1, 3, 5, 8, 10, 15, 17 19, 22, 24, 26, 29, 31 d'octubre i 2, 5 i 7 de novembre.   
Horari: 1.ª sessió: de 17 a 18 hores.  
2.ª sessió: de 18,15, a 19,15 hores.  
Lloc: Direcció Territorial de Cultura.   
Avinguda del Mar, 23 (Castelló).  
Matrícula: gratuïta, així com el material didàctic que es reparteix entre els assistents.   
III Curs (Alacant)   
Tindrà lloc des del dia 3 d'octubre fins el 9 de novembre de 1984 amb una duració de 32 hores lectives, i el següent calendari i horari:   
Dies: 3, 5, 8, 10, 15, 17, 19, 22, 24, 26, 29 i 31 d'octubre i 2, 5, 7 i 9 de novembre.   
Horari: 1.ª sessió: de 17 a 18 horas.  
2.ª sessió: de 18,15 a 19,15 horas.  
Lloc: Servei Territorial d'Educació.   
C/. Carratalà (Alacant).  
Matrícula: gratuïta, així com el material didàctic que es reparteix entre els assistents.   
Participants:   
Podrà sol·licitar la inscripció en el Curs el personal de nivell auxiliar destinat als Serveis Territorials de la Generalitat a la província respectiva.   
A tal afecte caldrà que les persones incloses en l'apartat anterior que haguessen sol·licitat participar en el I Curs sobre Organització i Procediment Administratiu, hi presenten instàncies.   
El nombre màxim de participants serà de 20. La Resolució d'admissió al Curs podrà ser comunicada telefònicament.   
A l'instància sol·licitant participar en el Curs haurà d'acompanyar-se autorització del superior corresponent i hi figuraran les dades següents:   
-Dades personals.   
-Relació professional amb la Generalitat .   
-Destinació (amb indicació del lloc de treball i telèfon).   
Les sol·licituds hauran d'arribar a l?Institut Valencià d'Administració Pública abans del dia 7 de setembre.   
Els assistents que hagen participat com a minim. al 90 % de les sessions, rebran en finalitzar el Curs un certificat d'assistència.   
Valencia, a 4 de juliol de 1984.   
El Director,  
ANTONI VALLES